Danas ću vas naučiti
kako da igrate moju omiljenu igru:
masovno višekorisničko rvanje palčevima.
To je jedina igra na svetu za koju znam
da vam kao igraču pruža
priliku da iskusite
10 pozitivnih emocija u 60 sekundi ili manje.
Ovo je istina, pa ako danas zaigrate ovu igru sa mnom
samo jedan minut,
osetićete radost, olakšanje, ljubav, iznenađenje,
ponos, radoznalost, uzbuđenje, strah i čuđenje,
zadovoljstvo, kreativnost,
sve u vremenskom periodu od jednog minuta.
Ovo zvuči prilično dobro, zar ne? Sada želite da igrate.
S ciljem da vas naučim ovu igru,
biće mi potrebno nekoliko dobrovoljaca
da dođe na scenu veoma brzo,
i uradićemo malu demonstraciju.
Dok oni dolaze, reći ću vam da je
ovu igru pre 10 godina osmislila
grupa umetnika u Austriji pod imenom Monohrom.
Hvala vam, Monohrom.
Većina ljudi je upoznata
sa tradicionalnim rvanjem palčevima sa dve osobe.
Sani, hajde da ih podsetimo.
Jedan, dva, tri, četiri, objavljujem rat palčeva i rvemo se
i naravno Sani me pobedi jer je najbolja.
Prva stvar o masivnom višekorisničkom rvanju palčevima je to
da smo mi generacija gejmera.
Postoji milijarde gejmera trenutno na planteti
tako da nam treba veći izazov.
Prva stvar koja nam treba je više palčeva.
Eriče, priđi.
Možemo spojiti tri palca zajedno,
i Piter nam se može priključiti.
Možemo imati četiri palca zajedno
i način na koji pobeđujete
je da ste prva osoba koja će poklopiti nečiji palac.
Ovo je veoma važno. Ne možete
čekati dok se oni bore i zatim napadnete u poslednjem trenutku.
Tako ne možete pobediti.
A, ko je to uradio. Eriče, ti si.
Erik bi pobedio. Bio je prva osoba koja je poklopila moj palac.
Ovo je prvo pravilo,
i možemo videti da je 3 ili 4
neki tipičan broj palčeva u čvoru,
ali ako se osećate ambiciozno, ne morate da se uzdržavate.
Zaista možemo da se razuzdamo.
Možete to videti ovde.
Jedino drugo pravilo koje treba da zapamtite je
da kao generacija gejmera, mi volimo izazov.
Primetila sam da svi imate palčeve
koje ne koristite.
Stoga smatram da treba da se malo više uključimo.
A kad bismo imali samo četvoro ljudi
to bismo uradili ovako
i probali bismo da se rvemo
sa oba palca u isto vreme.
Odlično.
Kada bismo imali više ljudi u prostoriji,
umesto rvanja u zatvorenom čvoru,
možda bismo pokušali da dopremo do drugih ljudi.
Zapravo, to ćemo sada i uraditi.
Pokušaćemo da dopremo do svih, recimo
1500 palčeva u ovoj prostoriji
povezanih u jedan čvor.
Moramo da povežemo oba nivoa,
pa ako ste gore, posegnućete
i gore i dole.
Sada - (Smeh) -
pre nego što počnemo -
Ovo je sjajno. Uzbuđeni ste što igrate.
Pre nego što počnemo, možete li samo da vratite slajd na brzinu
jer ako budete dobri u ovoj igri
želela bih da znate da postoje i napredniji nivoi.
Ovo je jednostavan nivo, zar ne?
Postoje i naprednije konfiguracije.
Ovo se zove Konfiguracija Zvezde smrti.
Ima li obožavatelja Zvezdanih ratova?
Ovaj se zove Mobijusova traka.
Ako je neko štreber za nauku, razumeće.
Ovo je najteži, ekstremni nivo.
Držaćemo se normalnog nivoa za sada
i daću vam 30 sekundi‚
svaki palac u čvor,
povežite više i niže nivoe,
a vi momci idite dole.
30 sekundi. U mrežu. Napravite čvor.
Ustanite! Lakše je kada ustanete.
Svi, gore, gore, gore!
Ustanite, prijatelji.
U redu.
Još uvek ne počinjite da se rvete.
Ako imate slobodne palčeve, podignite ih,
postarajte se da su povezani.
Treba da uradimo poslednju proveru palčeva.
Ako imate slobodne palčeve, podignite ih da budemo sigurni.
Zgrabite palčeve!
Posegnite iza sebe. Eto tako.
Ostali palčevi?
Na brojanje do tri, počećete.
Pokušajte da pratite. Hvatajte, hvatajte, hvatajte ga.
U redu? Jedan, dva, tri, kreni!
(Smeh)
Da li ste pobedili? Vi ste pobedili? Vi? Odlično!
(Aplauz)
Dobar posao. Hvala vam. Hvala vam mnogo.
U redu.
I dok uživate u sjaju
pobede svoje prve
masovne višekorisničke igre rvanja palčevima,
uradimo brzu rekapitulaciju pozivitnih emocija.
Dakle, radoznalost.
Rekla sam "masovno višekorisničko rvanje palčevima."
Vaša reakcija je verovatno bila: "O čemu to ona govori?"
Dakle, isprovocirala sam malo radoznalosti.
Kreativnost: upotrebila sam kreativnost da rešim problem
stavljanja svih palčeva u jedan čvor.
Posežem gore i dole.
Iskoristili ste kreativnost. To je bilo sjajno.
Šta je sa iznenađenjem? Stvarni osećaj
pokušavanja da poklopite dva palca odjednom je prilično iznenađujući.
Čuli ste taj zvuk kako se širi prostorijom.
Imali smo uzbuđenje. Kad ste počeli da se rvete,
možda ste počeli da pobeđujete ili su te osobe veoma uključene u to
pa je vaš osećaj uzbuđenja nastavio da traje.
Imamo olakšanje. Trebalo je da ustanete.
Sedeli ste neko vreme, to je fizičko olakšanje,
morali ste da to istresete.
Imali smo radost. Smejali ste se, osmehivali. Pogledajte svoja lica.
Ova prostorija je puna radosti. Imali smo zadovoljstvo.
Nisam videla nikoga da šalje SMS poruke ili proverava mejl dok smo igrali,
tako da ste svi bili zadovoljni što igrate.
Najvažnija tri osećanja,
strah i čuđenje, svi su bili fizički povezani na minut.
Kada ste poslednji put bili na TED-u
i mogli da se fizički povežete sa svakom osobom u prostoriji?
To je zaista sjajno i čudesno.
Govoreći o fizičkoj povezanosti,
vi znate da ja volim hormon oksitocin,
oslobađate oksitocin, osećate se povezano sa svakim u prostoriji.
Znate da je najbolji način da brzo lučite oksitocin
da držite nečiju ruku najmanje 6 sekundi.
Vi ste držali ruke mnogo duže od 6 sekundi,
i svi mi smo sada biohemijski napunjeni
da volimo druge. To je odlično.
I poslednji osećaj je ponos.
Koliko je ljudi poput mene? Samo priznajte.
Izgubili ste oba palca.
Jednostavno vam nije uspelo.
To je u redu, jer ste danas naučili novu veštinu.
Naučili ste, iz početka, igru koju nikada niste znali ranije.
Sad znate kako da je igrate. Možete da naučite druge ljude.
Čestitam.
Koliko vas je pobedilo sa samo jednim palcem?
U redu. Imam veoma dobre vesti za vas.
Prema zvaničnim pravilima
masivne višekorisničke igre rvanja palčevima,
ovo vas čini velikim stručnjakom za ovu igru.
Zbog toga što nema toliko ljudi koji znaju da igraju ovu igru,
moramo da ubrzamo program
više nego igru poput šaha.
Čestitam, veliki stručnjaci.
Jednom pobedite s jednim palcem i postaćete veliki stručnjak.
Da li je neko pobedio sa oba palca?
Da. Sjajno. U redu.
Spremite se da postavite nove statuse na Tviteru i Fejsbuku.
Prema pravilima,
vi ste legendarni stručnjaci, tako da vam čestitam.
Ostaviću vas sa ovim savetom, ako želite da igrate ponovo.
Najbolji način da postanete legendarni veliki stručnjak
je da pratite dva čvora.
Izaberite jedan koji deluje najjednostavnije.
Oni ne obraćaju pažnju. Deluju slabo.
Skoncentrišite se na jedan i uradite nešto ludo
sa ovom rukom.
Čim počnete da pobeđujete, odjednom stanite.
Svi su zbunjeni. Krenite u napad.
Tako postajete legendarni veliki stručnjak u masivnom višekorisničkom rvanju palčevima.
Hvala vam što ste mi dozvolili da vas naučim moju omiljenu igru.
Vuuu! (Aplauz)
Hvala vam. (Aplauz)